Hacks

האקס (באנגלית: Hacks) היא סדרת דרמה קומית וקומדיה שחורה אמריקאית שנוצרה על ידי לוצ'יה אניילו, פול ויליאם דאונס וג'ן סטצקי ועלתה לשידור ב-13 במאי 2021 בשירות הסטרימינג "HBO Max". בסדרה מככבים ג'ין סמארט, האנה איינבינדר וקרל קלמונס-הופקינס.

ביוני 2021, נמסר כי "HBO Max" חידשה את הסדרה לעונה שנייה, שעלתה לשידור ב-12 במאי 2022. ביוני 2022, הסדרה חודשה לעונה שלישית, שעלתה לשידור ב-2 במאי 2024. במאי 2024, הסדרה חודשה לעונה רביעית, שעלתה לשידור ב-10 באפריל 2025. במאי 2025 הסדרה חודשה לעונה חמישית.

 סקירת סדרה 

תקציר העלילה
דברה ואנס היא דיווה סטנדאפיסטית אגדית בלאס וגאס, המנסה לשמור על הרלוונטיות שלה בעוד הקזינו שבו היא מופיעה מנסה להעריך את מועדי ההופעות שלה. בניגוד לדברה, אווה היא תסריטאית קומית מדור ה-Y שאינה מצליחה למצוא עבודה לאחר ש"בוטלה" בעקבות ציוץ חסר רגישות. דרכיהן של השתיים מצטלבות כשאווה נקראת למורת רוחה לכתוב לדברה חומרים חדשים עבור מופעי הסטנדאפ שלה, בתהליך, השתיים לומדות לכבד את פערי ההבדלים התרבותיים והדוריים שביניהן.

צוות השחקנים והדמויות
ראשי
 ג'ין סמארט – דברה ואנס, קומיקאית אגדית העובדת בלאס וגאס, שמתחילה לחוות על בשרה את חוסר הרלוונטיות שלה.
 האנה איינבינדר – אווה דניאלס, תסריטאית קומית, שנודתה מתעשיית הבידור בעקבות ציוץ סר טעם.
 קרל קלמונס-הופקינס – מרקוס, מנהל התפעול של דברה.
 מייגן סטלטר – קיילה, העוזרת של ג'ימי.
 פול ויליאם דאונס – ג'ימי, האמרגן של דברה ואווה.
 מארק אינדליקטו – דמיאן, עוזרה האישי של דברה.

משני
 קייטלין אולסון – דברה "די ג'יי" ואנס ג'וניור, בתה של דברה.
 כריסטופר מקדונלד – מרטי ג'יליין, מנכ"ל "קזינו פאלמטו".
 פרג ליו – קיקי, סוחרת הבלאק ג'ק האישי של דברה.
 ג'וני סיבילי – וילסון, עובד תחזוקה שנקרא לעיתים קרובות לאחוזה של דברה.
 רוז עבדו – חוספינה, עוזרת הבית של דברה.
 אנג'לה איליין גיבס – רובין, אמו של מרקוס.
 לורנצה איזו – רובי, שחקנית ובת זוגה לשעבר של אווה.
 נינה טאר – פבריזיאנה, העוזרת של רובי.
 ג'יין אדמס – נינה, אמה של אווה.

אורחים
 ג'פרסון מייס – טי. אל. גורלי, סוחר עתיקות שנוטר לדברה.
 ג'ף וורד – ג'ורג', גבר שאווה פוגשת ומתיידדת איתו.
 לורן וידמן – ראש העיר גברת פזימנטי, ראש עיריית לאס וגאס ואורחת במסיבת יום ההולדת של די ג'יי.
 לואי הרתום – דניס, אביה של אווה.
 אנה מריה הורספורד – פרנסין, קומיקאית וחברתה הוותיקה של דברה.
 כריס גייר – מפיק טלוויזיה בריטי שמראיין את אווה.
 קירבי האוול-בפטיסט – מפיקת טלוויזיה בריטית שמראיינת את אווה.

הפקה
במאי 2020, הוכרז על ידי שירות "HBO Max" על הפקת סדרת דרמה קומית העוסקת בקומיקאית מזדקנת, בה השחקנית ג'ין סמארט תככב בתפקיד הראשי. בפברואר 2021, נמסר על ליהוקם של שחקנים נוספים לסדרה. בעקבות התפרצות מגפת הקורונה, הקראות התסריט נערכו דרך הזום, לא נערכו מסיבות צוות במהלך ההפקה, והשחקנים הראשיים קלמונס-הופקינס וסמארט אפילו לא פגשו זה את זאת באופן אישי עד לדקות ספורות לפני תחילת הצילומים. ביוני 2021, נמסר כי "HBO Max" חידשה את הסדרה לעונה שנייה.

הפצה
הסדרה עלתה לשידור ב-13 במאי 2021, ובבכורתה שודרו שני הפרקים הראשונים. שאר פרקי העונה הראשונה שודרו על בסיס שבועי עד ל-10 ביוני 2021.

תגובת הקהל
באתר הביקורות "Rotten Tomatoes", הסדרה זכתה לציון 100% על בסיס 41 ביקורות, עם דירוג ממוצע של 8.54/10. הקונצנזוס של מבקרי האתר קבע: "בהופעת בכורה דוקרנית שמוציאה מעט פאנצ'ים, Hacks מאזנת בזריזות את הביקורות החריפות שלה על עולם הקומדיה עם רגעים אינטימיים יותר, נותנת ללא הרף לג'ין סמארט האחת והיחידה תפקיד ראוי לכישרונותיה – ושותפה מצוינת בכיכובה של האנה איינבינדר." באתר הביקורות המשוקללות "Metacritic" הסדרה זכתה לציון ממוצע משוקלל של 82 מתוך 100 על בסיס 20 ביקורות, דבר המעיד על "שבחים אוניברסליים".

 פרסים ומועמדויות 
שנהפרסקטגוריהעבורתוצאהמקור2024פרס אמי אמנותי לבידור בפריים טייםסדרת העיון או הריאליטי הטובה ביותרHacks: Bit by Bitשחקן האורח הטוב ביותר בסדרה קומיתכריסטופר לוידהשחקנית אורחת הטובה ביותר בסדרה קומיתקייטלין אולסוןעיצוב ההפקה הטוב ביותר בסדרה (חצי שעה)רוב טוקרז, ז'נין א. רינגר וג'ניפר לוקהארטהליהוק הטוב ביותר בסדרה קומיתז'אן מקארתי וניקול אבלרה הולמןהצילום הטוב ביותר לסדרת מצלמה בודדת (חצי שעה)אדם בריקרהתלבושות העכשוויות הטובות ביותר בסדרהקתלין פליקס-האגר, קארן בלאמי ורורי קנינגהםעיצוב השיער העכשווי הטוב ביותרג'ניפר בלהאיפור העכשווי הטוב ביותר (ללא תותבות)קית' סייירעריכת התמונה הטובה ביותר לסדרה קומית עם מצלמה אחתג'ס ברונטומיקס הסאונד הטוב ביותר לסדרת קומדיה או דרמה (חצי שעה) ואנימציהג'ון וו. קוק השני, בן וילקינס וג'ים לאקיןפרס אמי לבידור בפריים טייםסדרת הקומדיה הטובה ביותרHacks השחקנית הראשית הטובה ביותר בסדרה קומיתג'ין סמארט שחקן המשנה הטוב ביותר בסדרה קומיתפול ויליאם דאונסשחקנית המשנה הטובה ביותר בסדרה קומיתהאנה איינבינדרהבימוי הטוב ביותר בסדרה קומיתלוסיה אנילוהכתיבה הטובה ביותר בסדרה קומיתלוסיה אנילו, פול ויליאם דאונס וג'ן סטצקי 2025פרס גלובוס הזהבהשחקנית הטובה ביותר בסדרת קומדיה או סדרה מוזיקליתג'ין סמארט שחקנית המשנה הטובה ביותר בסדרה, מיני-סדרה, סדרת אנתולוגיה או סרט טלוויזיההאנה איינבינדר סדרת הקומדיה או הסדרה המוזיקלית הטובה ביותרHacks פרס סטלייטסדרת הקומדיה או המחזמר הטובה ביותרהשחקנית הטובה ביותר בקומדיה או סדרה מוזיקליתג'ין סמארטהשחקנית הטובה ביותר בתפקיד משנה בסדרה, מיני סדרה וסדרה מוגבלת, או סרט קולנוע שנעשה לטלוויזיההאנה איינבינדרפרס אמי לבידור בפריים טייםסדרת הקומדיה הטובה ביותרHacksהשחקנית הראשית הטובה ביותר בסדרת קומדיהג'ין סמארטשחקנית המשנה הטובה ביותר בסדרת קומדיההאנה איינבינדרהבימוי הטוב ביותר בסדרת קומדיהלוסיה אניילוהכתיבה הטובה ביותר לסדרת קומדיהלוסיה אנילו, פול וו. דאונס וג'ן סטצקיסדרת עיון או ריאליטי קצרה הטובה ביותרHacks: Bit by Bitהשחקנית האורחת הטובה ביותר בסדרת קומדיהג'וליאן ניקולסוןרובי הופמןעיצוב ההפקה הטוב ביותר לתוכנית נרטיבית (חצי שעה)רוב טוקארץ, ג'נין רינגר וג'ניפר לוקהארטהליהוק הטוב ביותר בסדרת קומדיהלינדה לוי ומורגן סמית'הצילום הטוב ביותר בסדרה (חצי שעה)אדם בריקרהתלבושות העכשוויות הטובות ביותר בסדרהקתלין פליקס-האגר וקילי קרוםעיצוב השיער העכשווי הטוב ביותראוברי מארי, בקה ובר, מרווה סטוקס, אלכסיס סאד סטפורד וג'ניפר בלהפיקוח המוזיקלי הטוב ביותרמאט ביפהעריכת התמונה הטובה ביותר בסדרת קומדיה עם מצלמה יחידהסוזן וייל2026פרס בחירת מבקרי הטלוויזיהסדרת הקומדיה הטובה ביותרHacksהשחקנית הטובה ביותר בסדרת קומדיהג'ין סמארטשחקן המשנה הטוב ביותר בסדרת קומדיהפול ויליאם דאונסשחקנית המשנה הטובה ביותר בסדרת קומדיההאנה איינבינדר

 קישורים חיצוניים 


הערות שוליים

קטגוריה:סדרות דרמה אמריקאיות
קטגוריה:סדרות קומדיה אמריקאיות
קטגוריה:תוכניות טלוויזיה שמתרחשות בלאס וגאס
קטגוריה:HBO Max: תוכן מקורי
קטגוריה:זוכי פרס גלובוס הזהב: סדרות
קטגוריה:יוניברסל טלוויזיה: סדרות טלוויזיה
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2021